google/wiki40b huggingface dataset:
Chamant

Poloha

Obec má rozlohu 12 km². Najvyšší bod je položený 117 m n. m. a najnižší bod 57 m n. m.

Obyvateľstvo

Počet obyvateľov obce je 915 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Potangis

Poloha

Obec má rozlohu 8,87 km². Najvyšší bod je položený 139 m n. m. a najnižší bod 75 m n. m.

Obyvateľstvo

Počet obyvateľov obce je 88 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Otakar Krámský

Životopis

Ako žiak sa pretekársky venoval bežeckému lyžovaniu. Bol druhým v Česko-Slovensku medzi dorastencami a dostal sa aj do dorasteneckej reprezentácie. Už ako vysokoškolák (Vysoká škola strojná a textilná v Liberci) sa kvalifikoval na univerziádu. V tom čase už ale pomaly začínal aj s automobilovým športom - motokros, preteky automobilov do vrchu. Najprv jazdil na Škode 130L, s ktorou sa zúčastnil Majstrovstiev Európy v pretekoch automobilov do vrchu. Od roku 1989 jazdil na Škodu Favorit 136L. Počas sezóny 1990 začal jazdiť s Fordom Sierra Cosworth skupiny N, neskôr jazdil na monoposte Reynard 99L.
Kresťanstvo

Charakteristika

Kresťanstvo sa zrodilo v 1. storočí po Kr. ako odnož judaizmu, zdieľajúca mnohé náboženské texty židovského náboženstva, ktoré sú kresťanom známe ako tzv. Starý zákon.
Kresťanstvo je považované za náboženstvo spasenia, ktoré vzniklo v prednoázijsko-helenistickom prostredí neskorého staroveku a ktoré očakáva spásu od svojho zakladateľa Ježiša Nazaretského. Vierou v jediného, transcendentného, osobného, neviditeľného Boha sa pojem Boha v kresťanstve stotožňuje s Bohom, ktorý v Starom zákone uzavrel zmluvu s izraelským národom. Podľa kresťanov však Boh nie je iba Bohom jediného židovského ľudu, ale bezpodmienečným Pánom a Vládcom celého ľudstva a celého vesmíru. Ježiš, podľa kresťanov, ako Boží Syn svojou smrťou a zmŕtvychvstaním premohol smrť, zmieril celý svet s Bohom a tak ho vykúpil od smrti a zatratenia.
Zbierkou svätých kníh kresťanstva je Biblia, ktorá sa skladá zo Starého a Nového zákona. Spolu obsahuje 66 až 73 kníh (v rôznych cirkvách sa ich počet líši), ktoré sa delia na historické, prorocké a poučné.
Ústredné posolstvo kresťanskej Biblie vystihuje verš z evanjelia Jána, 3.kapitola, 16. verš: "Lebo tak Boh miloval svet, že svojho jednorodeného Syna dal, aby nezahynul, ale večný život mal každý, kto verí v Neho."
Swing

Slávne mená swingovej éry

Big bandy tradične pozostávali z dvoch klarinetov, päť saxofónov, troch až štyroch trubiek a z jedného až štyroch trombónov. Rytmickú časť zastupovala súprava bicích, kontrabas, gitara a iné nástroje. Nebolo raritou že big bandy boli rasovo zmiešané súbory s prevahou černochov.
Medzi afroamerickými swingovými big bandami vynikali hlavne orchestre Count Basieho, Jimmie Lunceforda, Andy Kirka, a medzi belošskými to boli orchestre Benny Goodmana, Jimmy Dorseya, jeho brata Tommy Dorseya, Woody Hermana a Glenn Millera.
Swing postupne po druhej svetovej vojne zaniká, ostáva už len ako spomienka na tanečných parketoch, viaceré fúzne vplyvy swingu prechádzajú neskôr do iných džezových podžánrov ako napríklad bebop a modálny džez.
Veľmi dôležitý podžáner swingu sa volá rómsky swing (gypsy swing), resp rómsky džez (gypsy jazz), ktorého hlavným predstaviteľom je gitarista rómskeho pôvodu, rodený Belgičan Django Reinhardt.
Luis Sáenz Peña

Životopis

Narodil sa v Buenos Aires, vyštudoval právo na Univerzite v Buenos Aires. V roku 1882 sa stal sudcom Najvyššieho súdu Provincie Buenos Aires, neskôr pôsobil aj ako prezident Banky Provincie Buenos Aires. V roku 1890 sa stal sudcom Najvyššieho súdu Argentíny. O rok neskôr bol vybraný bývalým prezidentom Juliom Argentinom Rocom ako kompromisný kandidát na prezidenta. Jeho kandidatúru nakoniec podporil aj ďalší bývalý prezident Bartolomé Mitre, pretože sa obával víťazstva kandidáta ľavicovej strany Radikálna občianska únia. Prezidentské voľby v roku 1892 nakoniec vyhral a v októbri prevzal úrad prezidenta.
Krajina bola stále v zložitej situácii po veľkej ekonomickej kríze, ktorú už ale začal úspešne riešiť predchádzajúci prezident Carlos Pellegrini. Aj Sáenz Peña pokračoval v začatých úsporných opatreniach a v roku 1893 už bola kríza vyriešená. Počas jeho vlády sa podarilo železnicou spojiť všetky hlavné mesta argentínskych provincii okrem jedného. Na tomto však nemal prezident až tak veľkú zásluhu, pretože ťažil z opatrení svojho predchodcu. Noviny prezidenta často kritizovali, kvôli čomu začal pravidelne meniť ministrov vo vláde. To prinieslo veľkú nestabilitu a panovali pochybnosti o schopnosti Sáenza Peñu vykonávať funkciu prezidenta. Hrozila dokonca ozbrojená revolta proti vláde, na sile získavala opozičná strana Radikálna občianska únia, ktorá dokonca dokázala vyhrať voľby v provincii Buenos Aires. Kontrolu nad vládou postupne úplne prevzali bývalí prezidenti Roca a Pellegrini, ktorí presvedčili všetkých ministrov, aby podali v polovici januára 1895 demisiu. V bezvýchodnej situácii tak prezident Sáenz Peña taktiež o niekoľko dní neskôr rezignoval. Novým prezidentom sa stal dovtedajší viceprezident José Evaristo Uriburu. Po odchode z úradu sa Sáenz Peña stiahol z politického života, v roku 1907 zomrel v Buenos Aires, kde je aj pochovaný. V roku 1910 sa prezidentom Argentíny stal aj syn Luisa Sáenza Peñu Roque Sáenz Peña.
Guiscard

Poloha

Obec má rozlohu 20,49 km². Najvyšší bod je položený 104 m n. m. a najnižší bod 49 m n. m.

Obyvateľstvo

Počet obyvateľov obce je 1 919 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
HKm Zvolen v sezóne 2008/2009

Sezóna 2008/2009 bola pre HKm Zvolen dvanástou sezónou v nepretržitom slede a trinástou celkovo v slovenskej hokejovej extralige.
Friesenheim (Bas-Rhin)

Poloha

Obec má rozlohu 12,03 km². Najvyšší bod je položený 163 m n. m. a najnižší bod 158 m n. m.

Obyvateľstvo

Počet obyvateľov obce je 644 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Robotnícke noviny

Robotnícke noviny boli týždenník, ktorý vychádzal na území Slovenska od začiatku 20. storočia do začiatku druhej svetovej vojny.
Pompignan (Gard)

Poloha

Obec má rozlohu 41,31 km². Najvyšší bod je položený 522 m n. m. a najnižší bod 153 m n. m.

Obyvateľstvo

Počet obyvateľov obce je 819 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lichfieldská katedrála

Lichfieldská katedrála je katedrála v anglickom meste Lichfield. Je jedinou stredovekou anglickou katedrálou s tromi vežami. Jej vnútorná dĺžka je 112 m, šírka hlavnej chrámovej lode je 21 m a hlavná veža je vysoká 77 m.

Dejiny

Keď bol svätý Ceada menovaný mercijským biskupom, presťahoval sídlo diecézy z Reptonu do Lichfieldu. Dôvodom bolo asi to, že miesto bolo zviazané s mučeníckou smrťou v dobe vlády Rimanov. Prvá katedrála bola vybudovaná okolo roku 700, kedy tu biskup Hedda dal postaviť nový kostol v ktorom boli uschované ostatky sv. Ceadu. Jeho hrob sa stal cieľom mnohých pútnikov.
V roku 1085 bola začatá stavba novej kamennej katedrály v normanskom slohu nahradzujúcej pôvodnú drevenú saskú stavbu. Táto prvá kamenná katedrála bola nahradená gotickým variantom, ktorého výstavba začala v roku 1195. Výstavba bola dokončená dostavbou kaplnky v roku 1330. Kňažisko pochádza z roku 1200, krížová loď z roku 1240 a stavba hlavnej chrámovej lode bola začatá v roku 1260. Osemboká kapitula, ktorá bola dokončená v roku 1249 a je jednou z najkrajších častí katedrály, obsahuje zbierky pokladov katedrály, Lichfieldské gospely a zdobené rukopisy z 8. storočia.
V dobe občianskej vojny bola katedrála opevnená a niekoľkokrát obliehaná. Dôvodom bolo to, že cirkevní hodnostári stáli na strane panovníka, kým obyvatelia mesta boli väčšinou parlamentaristi. Pri obliehaní utrpela katedrála veľké škody – hlavná veža sa zrútila, bola zničená jej strecha i mozaikové okná. Obnova stavby bola začatá v roku 1660, ale celková oprava všetkých škôd spôsobených občianskou vojnou bola dokončená až v 19. storočí.
I keď bolo 18. storočie obdobím rozvoja mesta, katedrála podliehala rozkladu. Jej knižnica z 15. storočia v severnej strane hlavnej chrámovej lode bola premiestnená na pôvodné miesto nad kapitulu. Väčšina sôch zo západnej brány bola odstránená. Na konci storočia bol odstránený hlavný oltár, aby vznikol jeden priestor pre kňazište. Zdobenú západnú bránu obnovil vo viktoriánskom období Georg Gilbert Scott. Tieto práce obsahovali okrem iného vytvorenie mnohých sôch kráľov, kráľovien a svätých vytvorených z pôvodného materiálu.
Vo februári 2003 bola objavená pod podlahou hlavnej chrámovej lode doska s vytesanou podobou archanjela Gabriela (Lichfieldský anjel) pochádzajúca z 8. storočia. Bola rozlomená na tri časti, ale zachovali sa časti pôvodnej maľby. Teraz je vystavená v katedrále.
Šikantaza

Shikantaza je japonský termín pre meditáciu v sede (Zazen). Znamená správnym sedením sa dotknúť sa čistej, pôvodnej mysle, ktorá existuje v každom z nás, často zatemnená našimi myšlienkami a rušená búrkami emócií.
Fortuna (stávková kancelária)

Fortuna je stávková kancelária založená 1. mája 1990, ktorá sa venuje najmä tipovaniu.
Ultra High Definition Television

Experimentálna technológia

Keďže je tento formát zatiaľ iba pokusom, televízna spoločnosť NHK pre svoje testy postavila vlastný prototyp. Systém bol predstavený v septembri 2003, keď bolo použité pole 16 HDTV videokamier na zachytenie 30-minútového testovacieho videa.
Samotná kamera bola skonštruovaná so štyrmi 64 mm prvkami CCD, každý s rozlíšením 3840 × 2048. Použitím dvoch CCD pre zelenú a jedného pre modrú a jedného pre červenú, bolo potrebné použiť metódu kompenzácie priestorových pixelov pre vytvorenie 7680 × 4320.
Systém bol predvedený na veľtrhoch Expo 2005, IBC 2006 a IBC 2008 a CES 2009, a na konferenciách NAB 2006 a NAB 2007.
Dňa 31. decembra 2006 predstavila spoločnosť NHK živý prenos svojej každoročnej hudobnej show Kōhaku Uta Gassen cez IP z Tokia na 11,4-metrové plátno v Osake. Použitím kodeku vyvinutého v NHK bolo video komprimované z 24 GBit/s na 180 – 600 MBit/s a zvuk bol komprimovaný z 28 Mbit/s na 7–28 Mbit/s. Nekomprimované 20-minútové vysielanie by mohlo potrebovať až 4 TB záznamového média.
Poľština

Abeceda

Poľská abeceda obsahuje základnú latinskú abecedu a nasledujúce zvláštne písmenka: ą, ę, ó, ł, ć, ś, ź, ż, ń.
V poľštine neexistujú dlhé samohlásky, každá hláska má rovnakú dĺžku. Prízvuk je, na rozdiel od slovenčiny, takmer vždy na predposlednej slabike.

Samohlásky

Samohlásky i/y sa na rozdiel od slovenčiny veľmi líšia. Poľské mäkké i je rovnaké ako slovenské, ale y je omnoho tvrdšie, ale nemožno si ho mýliť s ruským „jery“ (mnohokrát, hlavne na konci slova, je počuteľné takmer ako e, v žiadnom prípade ho však ako „e“ nemožno vyslovovať. napr. kiedy - wtedy). Taktiež treba pamätať na to, že keď i sa nachádza po spoluhláskach z, s, c, dz, n zmäkčuje predchádzajúcu spoluhlásku (napr. zima /zima/ čítaj ako „žima“, nić /niť/ čítaj ako „ňić“ a keď nasleduje po i samohláska, tak sa už nevyslovuje (napr. siadać /sadať/ čítaj ako „śadać“, nie /nie/ čítaj ako „ńe“, v žiadnom prípade to nie je slovenské „nie“).
Samohláska ó sa vyslovuje ako krátke „u“, v žiadnom prípade nejde o slovenské ó (napr. mówię /hovorím/ čítaj „muvie“)

Porovnanie samohláskových skupín

Zmena ą/ę~u/ú
(dąb, prędko, śpiewają, gołębie ~ dub, prudko, spievajú, holuby)
jestvujú i výnimky: często, piękny ~často, pekný 
Zmena ó/o~ô/o
(koń, mój, bój ~ kôň, môj, boj)
Zmena dvojhlások ia/ie~e/ie
(piana, zmiana, biały, pies, kwiat ~ pena, zmena, biely, pes, kvet)
Zmena -wę~-ú 
(wędzony, węgielny, Węgry ~ údený, uhoľný, Uhry)

Porovnanie spoluhláskových skupín

Zmena g/k~h/ch
(bieg, gwiazda, gęsty ~ beh, hviezda, hustý)
Zmena rz~r
(rzeka, urząd, rzemiosło ~ rieka, úrad, remeslo)
Zmena skupiny -ło -ro~-la -ra
(głos, głowa, broda, droga ~ hlas, hlava, brada, dráha)
Zmena ć/ci~ť/t
(śpiewać, ciotka, cierpią ~ spievať, teta, trpia)
Zmena o~e v skupinách -rot -łot 
(czort, ciotka, czoło ~ čert, tetka, čelo)
Zmena skupiny -ksi~-kň/kni
(księga, ksiądz, książę ~ kniha, kňaz, knieža)
Zmena dz/dź/dzi~z  
(dzwon, dźwięk ~ zvon, zvuk)
Néré

Poloha

Obec má rozlohu 29,97 km². Najvyšší bod je položený 166 m n. m. a najnižší bod 69 m n. m.

Obyvateľstvo

Počet obyvateľov obce je 747 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Národný park Desembarco del Granma

Pôvod názvu

Slovenský preklad názvu Desembarco del Granma je "Vylodenie Granmy". Názov lokality vychádza z toho, že práve tu sa 2. decembra 1956 vylodila jachta Granma, ktorej posádku tvorilo 82 Kubáncov vedených Fidelom Castrom, Raúlom Castrom, Camilom Cienfuegosom a Che Guevarom, ktorí tým začali Kubánsku revolúciu.
Villebois-les-Pins

Poloha

Obec má rozlohu 10,81 km². Najvyšší bod je položený 1 415 m n. m. a najnižší bod 792 m n. m.

Obyvateľstvo

Počet obyvateľov obce je 21 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-Saint-Sauveur (Saône-et-Loire)

Poloha

Obec má rozlohu 27,36 km². Najvyšší bod je položený 215 m n. m. a najnižší bod 184 m n. m.

Obyvateľstvo

Počet obyvateľov obce je 689 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joué-sur-Erdre

Poloha

Obec má rozlohu 54,53 km². Najvyšší bod je položený 66 m n. m. a najnižší bod 7 m n. m.

Obyvateľstvo

Počet obyvateľov obce je 2 252 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Loupmont

Poloha

Obec má rozlohu 10,33 km². Najvyšší bod je položený 383 m n. m. a najnižší bod 233 m n. m.

Obyvateľstvo

Počet obyvateľov obce je 84 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zdenka Papoušková

Život

Absolvovala olomoucké Gymnázium Jiřího z Poděbrad (neskoršie Slovanské gymnázium), potom študovala na Právnickej fakulte Univerzity Palackého, tituly JUDr. aj Ph.D. získala na Právnickej fakulte Karlovej univerzity v Prahe. Potom pôsobila na svojej alma mater ako asistentka a odborná asistentka v odbore Finančné právo, získala tiež prax na generálnom riaditeľstve poisťovne Kooperativa. Je členkou redakčnej rady časopisu Dane a financie a pracovnej komisie pre finančné právo Legislatívnej rady vlády ČR. Na olomouckej právnickej fakulte tiež pôsobila dvakrát ako prodekanka a na konci roka 2015 bola zvolená dekankou, pričom vo voľbe porazila Michala Bartoňa. Toho istého roku s prácou Daňové subjekty v Českej republike začala na pražskej právnickej fakulte habilitačné konanie.
Koháriovci

Koháriovci (staršie Koháryovci; základný tvar Kohári, staršie Koháry; maď. Koháry) boli uhorský šľachtický rod so sídlom v Čabradi, Sitne a vo Svätom Antone (dnes na Slovensku). Koháriovci patrili medzi najvýznamnejšie magnátske rody Uhorska.

Dejiny rodu Kohári

Prvý známy člen tohto rodu bol koncom 16. storočia podkapitán Krupiny a veliteľ na hrade Čabraď Imrich Kohári. Jeho syn Peter Kohári získal od cisára Mateja šľachtický titul baróna a v roku 1629 panstvá Čabraď a Sitno. Vojenská dráha sa stala rodinnou tradíciou, a tak aj Petrov syn Štefan Kohári I. vstúpil do vojska. V roku 1664 zahynul v bitke proti Turkom pri Leviciach. Za svojho života sa stal dedičným veliteľom fiľakovského hradu a v roku 1661 županom Hontianskej župy.
Na fiľakovskom hrade ho vystriedal jeho syn Štefan Kohári II. Vyštudovaný teológ, vojak, politik a básnik. Počas Tököliho povstania bol zajatý a po prepustení v roku 1685 získava grófsky titul, post krajinského sudcu pre Uhorsko a stal sa tajným radcom cisára Karola VI. Jeho synovec Andrej Kohári (1694 – 1757), syn Wolfganga bojoval vo vojsku princa Eugena Savojského a zastával funkciu župana Hontianskej župy. Práve on dal v rokoch 1744 – 1750 prestavať dvojkrídly kaštieľ na veľké šľachtické sídlo vo Sv. Antone, kde previezol rodové sídlo z hradu Čabraď. Jeho vnuk ríšsky kancelár František Jozef Kohári (1760 – 1826) predseda Uhorskej kráľovskej komory, hlavný kráľovský komorník a hontiansky župan bol posledný mužský potomok Koháriovcov.
V roku 1815 bol František Jozef Kohári povýšený do rakúskeho kniežacieho stavu. Jeho jediný potomok s Máriou Antóniou Waldsteinsko-wartenbergovou (dcéra Mária Antónia Gabriela (1797 – 1862)), sa vydala za nemecké knieža Ferdinanda Juraja zo Sasko-cobursko-gothajskej dynastie a prijali meno Sasko-cobursko-gothaj-koháriovci, pretože smrťou jej otca v roku 1826 vymiera rod Koháriovcov. Ferdinand bol spríbuznený s mnohými kráľovskými dvormi. Jeho neterami boli kráľovná Viktória, cisárovná Karolína Mexická a jeho synovcami boli princ Albert Britský a kráľ Leopold II.
Anexia

Anexia (verbálne substantívum: anektovanie, staršie adnektovanie, annektovanie; z franc. annexion od lat. annectere – „privádzať“, „pripájať“, od ad- – „k“, „do“ a nectere – „pliesť“, „spletať“) je násilné pripojenie územia cudzieho štátu alebo jeho časti k územiu iného štátu alebo k štátom na základe násilného obsadenia po víťaznej vojne alebo pod hrozbou ozbrojeného násilia. Koná sa spravidla proti vôli jeho obyvateľstva, čím predstavuje porušenie práva na samourčenie národov.
Podľa čl. 2. ods. 4 Charty Organizácie Spojených národov z 26. júla 1945 je hrozba silou alebo použitia sily proti územnej celistvosti alebo politickej nezávislosti každého štátu pokladané za nezlučiteľné so zásadami Organizácie Spojených národov.
Julsko-klaudijská dynastia

Juliovci

Juliovci (Iuliovci; lat. gens Iulia) pochádzali z najstaršej rímskej rodiny. Svoj pôvod odvodzovali z Tróje a do Itálie prišli po dobytí Tróje, zakladateľ rodu Iulius bol synom Aeneasa. Táto mytológia naznačuje, že Juliovci boli starobylým rímskym rodom a v rímskej histórii pôsobili od jej raného obdobia. Juliovci boli patricijovia a jedna z najváženejších rodín rímskej republiky. Prvý konzul z tejto rodiny bol Gaius Iulius Iulus v roku 489 pred Kr. Juliovci boli významní politici; známy je aj prétor a miestodržiteľ Sicílie Sextus Iulius Caesar, ktorý ako prvý z rodu Juliovcov mal meno Caesar. Najznámejším Juliovcom za republiky bol Gaius Iulius Caesar a prvý cisár Augustus.

Klaudiovci

Klaudiovci (Claudiovci; lat. gens Claudia) boli takisto ako Juliovci starým rodom. Svoj pôvod odvodzovali od prvých rokov republiky, boli teda mladším rodom ako Juliovci. Zakladateľom rodu bol Sabín Attius Clausus. Clausus bol prijatý medzi patricijov a zmenil svoje sabínske meno Clausus na latinské Claudius. Prvým konzulom z rodu bol v roku 495 pred Kr. Appis Claudius Sabinus Regillensis. Z rodu pochádzali viaceré významné osobnosti. Claudius Caudex vyhnal Kartágincov zo Sicílie, Claudius Nero zničil Hasdrubalovu armádu počas druhej púnskej vojny, Claudius Drusus sa snažil ovládnuť Rím aj celú Itáliu pre seba a Claudius Appius postavil slávnu cestu Via Appia.

Spojenia rodov

Juliovci a Klaudiovci sa spojili počas vlády cisára Augusta, ktorý si za manželku zobral Liviu Drusillu, ktorá bola v tom čase už tehotná s Claudiom Nerom. Livia Drusilla porodila Tiberia, ktorého Augustus adoptoval a po jeho smrti sa stal cisárom. Tiberius si za manželku vzal Augustovu dcéru Iuliu, ktorú však neskôr jej otec vykázal pre nerestný život. Pokrvne sa Juliovci a Klaudiovci spojili, keď si Tiberiov brat, slávny generál Nero Claudius Drussus zobral za ženu Augustovu sestru Octaviu a mal s ňou syna, Germanica, tiež budúceho slávneho generála. Germanicus bol otcom cisára Caligulu.
Kostol svätej Ľudmily (Vinohrady)

Kostol sv. Ľudmily je katolícky kostol na Námestí Mieru v pražských Vinohradoch v mestskej časti Praha 2, typická novogotická pamiatka postavená koncom 19. storočia.

Dejiny

Kostol bol postavený v rokoch 1888–1892 podľa plánov architekta Josefa Mockera. Na jeho výzdobe sa podieľali slávni umelci tej doby, ako napr. sochári Josef Václav Myslbek, Antonín Procházka, alebo maliari Josef Čapek či František Ženíšek. Do chrámu boli uložené ostatky sv. Ludmily a sv. Václava. Od roku 1974 bol kostol najskôr kvôli výstavbe metra a neskôr rekonštrukcii na dlhú dobu uzavretý. Slávnostnou bohoslužbou, vedenou kardinálom Miloslavom Vlkom, v roku 1992 bol znovu otvorený.

Popis

Kostol sv. Ľudmily je tehlová trojloďová bazilika s priečnou loďou v tvare kríža. Jej dve štíhle šesťdesiat metrové veže tvoria dominantu nielen námestia Mieru, ale aj celej Juhoslovanskej ulice. Každá z veží má 2 zvony. Interiér vyniká farebnosťou spôsobenou najmä svojimi vitrážami a bohatou maliarskou a sochárskou výzdobou.
L’Écouvotte

Poloha

Obec má rozlohu 2,16 km². Najvyšší bod je položený 383 m n. m. a najnižší bod 325 m n. m.

Obyvateľstvo

Počet obyvateľov obce je 106 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
LaShawn Merritt

Osaka 2007

Na MS v atletike 2007 skončil v behu na 400 m na druhom mieste časom 43,96 s, čo je jeho osobný rekord a stal sa 8. najlepším pretekárom na tejto trati v histórií. Na prvého Jeremyho Warinera mal stratu 41 stotín sekundy. Bol členom víťaznej štafety na 4x400 metrov spolu s Angelom Taylorom, Daroldom Williamsonom a Jeremym Warinerom.

Peking 2008

Na Letných olympijských hrách 2008 v Pekingu získal dve zlaté medaily. V behu na 400 metrov vyhral s náskokom 99 stotín sekundy pred Jeremym Warinerom. Merrittova štartová reakcia bola 0,318 s. I napriek tejto nevýhode dokázal zlepšiť svoje vtedajšie osobné maximum o 21 stotín.
Bol členom štafety v behu na 4x400 metrov, ktorá skončila na prvom mieste časom 2:55,39 s a tým vytvorila nový olympijský rekord na tejto trati.
Železničná trať Katarínska Huta – Breznička

Dejiny

Železnica z Brezničky do Katarínskej Huty bola budovaná ako odbočka trate Lučenec – Poltár. Obe trate boli otvorené pre verejnosť 24. novembra 1901, no v súčasnosti (od 2.2.2003) je osobná doprava do Katarínskej Huty pozastavená.
Saint-Germain-des-Bois (Nièvre)

Poloha

Obec má rozlohu 12,43 km². Najvyšší bod je položený 336 m n. m. a najnižší bod 170 m n. m.

Obyvateľstvo

Počet obyvateľov obce je 109 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pevnosť Igmánd

Pevnosť Igmánd (maď. Igmándi Erőd, nem. Fort Igmándi) je pevnosť v maďarskom meste Komárom, je súčasťou fortifikačného systému mesta Komárno.
Mastos

Mastos (starogr. μαστός – mastos, doslova „prsník“) je typ starogréckej nádoby.
Mastos, čašu v tvare ženského prsníka s dvomi uchami (môžu byť orientované horizontálne, ale podobne ako atický štandardný skyfos typu B jedno horizontálne a druhé vertikálne), používali ako bežné poháre na pitie alebo na votívne účely. Ich výzdoba bola najmä čiernofigúrová (od začiatku 6. stor. pred Kr.) a neskôr aj červenofigúrová.
Pilo sa z nich zrejme hlavne pri symposiach (alebo rituálne pri dionýziach), ktoré boli obľúbenou formou súkromných zábav gréckych mužov (mohli na nich byť prítomné aj hetéry, ktoré obstarávali zábavu). Pili z nich víno, a to väčšinou miešané s vodou a umelo prisladzované. Pitie piva a nezriedeného vína považovali za barbarský zvyk. Lúhované nápoje ako čaj a káva a ani žiadne destilované liehoviny ešte neexistovali. V dávnych gréckych, rímskych a etruských tradíciách boli používané tiež rituálne alebo ako votívne dary. Piť mlieko z mastosu mohlo symbolizovať potenciálne znovuzrodenie po smrti. V gréckej mytológii nesmrteľnosť získal hrdina Hérakles, keď sa ako dojča napil božského mlieka z prsníka Diovej manželky Héry.